

Հավելված 7

Մրցույթ

**«Միջազգային համագործակցություն» միջոցառման շրջանակներում Հայաստանում առնվազն մեկ միջազգային միջոցառման կազմակերպում կամ աջակցություն, միջազգային միջոցառումների, հանդիպումների, ընդունելությունների իրականացում կամ մասնակցության ապահովում**

**(այսուհետ` Միջոցառում)**

**Մրցութային միջոցառման նկարագրությունը**

Ծրագրի շրջանակներում ապահովվելու է զբոսաշրջության բնագավառում միջազգային համագործակցության իրականացման աջակցությունը՝ համաշխարհային զբոսաշրջային արդյունաբերությանը Հայաստանի արդյունավետ ինտեգրմանը, միջազգային երկկողմ կապերի ամրապնդմանն ու զարգացմանը։

**Միջոցառման *արդյունքները***

Միջոցառման ակնկալվող արդյունքներն են`

* Հայաստանում առնվազն մեկ միջազգային միջոցառման կազմակերպում կամ աջակցություն
* Միջազգային միջոցառումների, հանդիպումների, ընդունելությունների իրականացում, Հայաստանի համար թիրախային համարվող միջազգային միջոցառումներին մասնակցության ապահովում կամ աջակցություն

**Միջոցառման *բաղադրիչները***

* Հայաստանում առնվազն մեկ միջազգային միջոցառման կազմակերպում կամ աջակցություն
  + - Տրանսպորտային ծառայությունների ապահովում
    - Հյուրընկալության (կեցության և կացության) ծառայությունների մատուցում
    - Տարածքների, սրահների, տեխնիկայի և սարքավորումների վարձակալություն
    - Թարգմանչական ծառայությունների կազմակերպում
    - Ներկայացուցչական փաթեթների պատրաստում, տպագրություն
    - Անհրաժեշտ մասնագետների ապահովում (զբոսավար, խոսնակ, դասընթացավար կամ այլ)
    - Այլ համաձայնեցված ծախսեր
* Միջազգային միջոցառումների, հանդիպումների, ընդունելությունների իրականացում, Հայաստանի համար թիրախային համարվող միջազգային միջոցառումներին մասնակցության ապահովում կամ աջակցություն
  + - Կեցության և կացության ծախսեր
    - Անհրաժեշտ ներկայացուցչական փաթեթի պատրաստում
    - Տրանսպորտային ծառայությունների ապահովում
    - Այլ համաձայնեցված ծախսեր

***Դիմելու պայմանները***

Միջոցառման իրականացմանը կարող են դիմել այն իրավաբանական անձինք, որոնք ունեն հետևյալ փորձն ու կարողությունները․

* Միջազգային բնույթի միջոցառումներ կազմակերպելու առնվազն 3 տարվա փորձ
* Միջազգային կազմակերպությունների հետ աշխատելու նախկին փորձ
* Միջոցառումների կազմակերպման կարողությամբ մասնագիտական կազմի առկայություն

Հետաքրքրված դիմորդները պետք է ներկայացնեն հետևյալ տեղեկատվությունը ՀՀ էկոնոմիկայի նախարարություն՝ համաձայն մրցութային ընթացակարգի․

* Կազմակերպության գրանցման վկայական
* Կազմակերպության իրավասու մարմնի որոշումը` մրցույթին նախատեսված պայմաններով մասնակցելու վերաբերյալ
* Նմանատիպ միջոցառումների կազմակերպման նախկին փորձի նկարագիր և հավաստող փաստաթղթեր (եթե առկա են)
* Ներգրավվող մասնագետների տվյալներ, ինքնակենսագրականներ
* Մատուցվող ծառայություններից յուրաքանչյուրի համար գնառաջարկ
* Ծառայության մատուցման համար նախատեսվող միջնորդավճարի չափ առավելագույնը 7 %, (որը պետք է ներառի բոլոր գործառնական ծախսերը) և հաշվարկ
* Տեղեկատվություն ծրագրի իրականացման համար անհրաժեշտ ֆինանսական միջոցների առկայության մասին` ծրագրի արժեքի առնվազն 10 տոկոսի չափով:
* Մրցակցային առավելությունը նկարագրող այլ փաստաթղթեր (ըստ ցանկության)

***Հաշվետվողականությունը***

Ընտրված թեկնածուն սերտորեն կհամագործակցի զբոսաշրջության կոմիտեի միջազգային համագործակցության վարչության հետ` համաձայնեցնելով միջոցառման կազմակերպմանն ուղղված գործընթացները, ստանալով անհրաժեշտ ուղորդումներ և տեղեկատվություն ծրագրի ընթացքում առաջացած հարցերի վերաբերյալ, իսկ հաշվետվությունները կներկայացնի ՀՀ ԷՆ զբոսաշրջության կոմիտեի կողմից ստեղծված մրցութային հանձնաժողովի եզրակացությանը:

Կատարված աշխատանքների բովանդակային և ֆինանսական հաշվետվությունը պետք է ներկայացվի ՀՀ ԷՆ Զբոսաշրջության կոմիտե կնքված Պայմանագրի դրույթներին համապատասխան:

***Մրցութային մ*իջոցառման *ժամկետը և պայմանները***

Հաշվետվությունների ներկայացման վերջնաժամկետ` դեկտեմբեր 10, 2021թ.:

***Վճարման ընթացակարգը***

Միջոցառման իրականացման համար կանխավճար չի նախատեսվում:

Միջոցառման կազմակերպչական գործընթացը մեկնարկում է ՀՀ ԷՆ զբոսաշրջության կոմիտեի կողմից յուրաքանչյուր միջոցառման համար գրավոր պատվերի հիման վրա և իրականացվում ֆինանսական մասի հաստատումից հետո։

Հերթական վճարումներն իրականացվելու են համաձայն կատարված աշխատանքի արդյունքում ներկայացված հաշվետվությունների և հաշիվ ապրանքագրերի: